Võrumaa - Eesti  lõunapoolseim maakond on tuntud eelkõige oma maalilise ja vaheldusrikka looduse poolest. Siinsetele loodusrekorditele ei suuda ilmselt ükski teine maakond samaväärselt vastata: Baltimaa kõrgeim tipp - Suur Munamägi, Eesti sügavaim järv - Rõuge Suurjärv, Eesti jämedaim puu - Tamme-Lauri tamm, sügavaim ürgorg Eestis - Kütiorg, Eesti pikim jõgi - Võhandu voolab läbi Võrumaalt jpm. Lisaks on Võrumaalt pärit või siin toimetanud palju tuntud inimesi, kelle üle võime uhked olla: Friedrich Reinhold Kreutzwald, Johannes  Käis, Edgar Valter, Navitrolla, Kerttu Rakke, Erki Nool, Raul Olle, Andrus Värnik, Merle Jääger, Alar Sikk jpt. Statistilised näitajad maakonna kohta on järgmised: Võru maakonna pindala 2 305 km2 ja elanike arv 38 587 (seisuga 01.01.08). Võrumaal on 13 omavalitsusüksust: Võru Linn ja 12 valda. Isamaa ja Res Publica Liidu liikmeskonda kuulub pea 450 võrukest. Moodustatud on 10 osakonda: Mõniste, Varstu, Meremäe, Lasva, Misso, Rõuge, Urvaste, Antsla, Võru linn ja Võru vald (Võru valla juhatuse koosseis hetkel  valimata). Regulaarselt käivad koos IRL Seenioride Kogu "Võrokese" klubi ja IRL Noorteühenduse Võru klubi liikmed, oma tegevusega on alustanud ka IRL Naiskogu Võru klubi.